Prireditev ob materinskem dnevu in dnevu žena na Bučki

Marčevski večer v Kulturnem domu na Bučki je minil kot priložnost za lepe stvari. Voditelja Maj in Patricija sta nas spomnila na pozornost drug do drugega, na pravo vrednost življenja ter na ljubezen. V začetku nas je nagovorila gospa ravnateljica Irena Čengija Peterlin in nas spomnila na vrednoto ljubezen, ki povezuje vsakega izmed nas ter izbrane besede povezala z naslovom prireditve Rastem z ljubeznijo. Gospod podžupan Alojz Hočevar je navzoče pozdravil z mislijo, ki povezuje vse nas, skupnost. Pravo vrednost našega druženja pa so pokazali otroci iz vrtca ter iz šole. Vrtčevski otroci so se predstavili s pesmijo, plesom, otroci iz šole pa z dramsko igro Rdeča kapica ter z izbranimi pesmimi, ki so jih namenili svojim staršem. Zahvaljujemo se Kulturnem društvu ter vsem, ki so nam pomagali pri izpeljavi prireditve.

Zapisala: Urška Picek

Foto: Urška Zidar, Darinka Petrina





























